text: প্রার্থীদের প্রচারে জমে উঠেছে লৌহজং | মুন্সিগঞ্জের খবর
  By Munshigonj.com on 06/01/2009
  দীর্ঘ ১৮ বছর পর স্খানীয় সরকারের আওতাধীন তৃতীয় উপজেলা পরিষদ নির্বাচন নিয়ে লৌহজংয়ে ছড়িয়ে পড়েছে নির্বাচনী উত্তাপ। প্রতীক বরাদ্দের পর থেকেই প্রার্থীদের গণসংযোগ আর প্রচারকাজে কর্মী-সমর্থক আর ভোটারদের মধ্যে শুরু হয়েছে উচ্ছ্বাস-উদ্দীপনা। প্রচণ্ড শীত উপেক্ষা করে শহর-গ্রাম চষে বেড়াচ্ছেন প্রার্থীরা। পুরুষ প্রার্থীদের পাশাপাশি বসে নেই মহিলা ভাইস চেয়ারম্যান পদের প্রার্থীরাও।
  চূড়ান্ত প্রার্থী তালিকা অনুযায়ী ও উপজেলায় চেয়ারম্যান পদে প্রার্থী হয়েছেন তিনজন, পুরুষ ভাইস চেয়ারম্যান পদে সাত ও মহিলা ভাইস চেয়ারম্যান পদে পাঁচজন। চেয়ারম্যান পদে প্রতিদ্বন্দ্বিতা করছেন ফকির মো: আবদুল হামিদ (ছাতা), মো: ওসমান গণি তালুকদার (চেয়ার) ও শওকত আলী বেপারী (আনারস)।
  ভাইস চেয়ারম্যান পদে লড়ছেন এম হারুনুর রশীদ (চশমা), তোফাজ্জল হোসেন তপন (বই), মো: আফজাল হোসেন (তালা), মো: জাকির হোসেন (ফুটবল), মো: ফজলুর রহমান (মাইক), মো: মেহেদী হাসান (উড়োজাহাজ) ও সেলিম আহমেদ মোড়ল (টিয়াপাখি)।
  মহিলা ভাইস চেয়ারম্যান পদে নির্বাচনে অংশ নিচ্ছেন- কোহিনূর বেগম (হাঁস), জেবুন্নেসা শিমু (মোমবাতি), রানু আক্তার (চাবি), রিতা রানী চক্রবর্তী (পদ্মফুল) ও লাকী মল্লিক (আম)।